ԵՐԵՎԱՆ, 21 ՄԱՅԻՍԻ, ԱՐՄԵՆՊՐԵՍ: Բրիտանացի հեղինակ-կատարող Էդ Շիրանն անցյալ տարվա արդյունքներով Billboard Music Awards ամերիկյան երաժշտական մրցանակի դափնեկիրն Է դարձել «Լավագույն արտիստ» գլխավոր կատեգորիայում: Հեղինակավոր պարգեւի հանձնման 25-րդ արարողությունը տեղի Է ունեցել մայիսի 20-ին Լաս-Վեգասում (Նեւադայի նահանգ) եւ հեռարձակվել Է NBC հեռուստալիքի ուղիղ եթերով, տեղեկացնում Է «Արմենպրես»-ը: Ընդամենը Շիրանը, որը չի կարողացել անձամբ ներկա լինել միջոցառմանը, այս տարի անվանակարգված Էր 15 պարգեւի համար: Դրանցից նա ստացել Է վեցը, ներառյալ «Լավագույն կատարող», «Լավագույն երգը՝ ռադիոյով» եւ «Billboard Hot 100 չարթի լավագույն կատարողը» անվանակարգերը: